# باراسيتولوجيا

|  |  |  |  |
| --- | --- | --- | --- |
|

|  |  |  |
| --- | --- | --- |
|  | باراسيتولوجيا |  |

 |
|   |
|

---

 |
| جزء من | زولوجيا  علم النبات   |
| فرع من | زولوجيا   |
| تعديل
 |

**البارسيتولوجيا** (*Parasitology*) هو فرع من علم البيولوجيا و بيهتم بدراسة الطفيل (Parasite) و العائل (Host) اللى بيعيش عليه او جواه و طبيعة العلاقه اللى بينهم.الباراسيتولوجيا ممكن يتقسم لفروع اهمها:

1. **دراسة الطفيليات** نفسها و فهم دورة حياتها بهدف مكافحتها و الفرع دا بيتبع علم الميكروبيولوجيا.
2. **دراسة العلاقه** و طريقة التفاعل بين الطفيل و العائل.
3. **الاميونولوجيا** (علم المناعه) و دا بيتعامل مع رد الفعل بتاع العائل ضد الطفيل و ازاى الطفيل بيحاول يهرب من او يتفادى الدفاعات المتوجهه ضده.
4. **العلاج الدوائى** و دا بيدرس العلاجات و الادويه اللى بتموت الطفيل و من اهم العلوم اللى بتعتمد عليها الدراسه دى دى علم الدوا (الفارماكولوجيا) و البيوكيميا و الطب.
5. ا**لابيديميولوجيا** او علم الاوبئه و دا اللى بيهتم بالبحث فى طرق انتشار الطفيليات بين الكائنات الحيه.

## انواع الطفيليات

| نوع الطفيل | مثال |
| --- | --- |
| الفيروس | فيروس نقص المناعه المكتسب البشرى اللى بيسبب مرض الايدز. |
| الباكتيريا | باكتيريا الفيبريو كوليرا اللى بتسبب مرض الكوليرا. |
| الفطريات | فطريات الديرماتوفايت اللى ممكن تصيب صوابع الرجلين و تسبب مرض القدم الرياضى (Athlete's foot). |
| الايكتوباراسيت | و دى طفيليات بتعيش على الكائن الحى من بره مش جواه زى القمل و البراغيت . |
| الايندوباراسيت | و دى طفيليات بتعيش جوه الكائن الحى زى التوكسوبلازما و الليشمانيا و الشيستوسوما (اللى بتسبب البيلهارسيا). |

الطفيليات ممكن كمان تتقسم على حسب طريقتة عيشتها لتلات انواع:

* **طفيليات مضطره** (*Obligatory Parasites*): و دى طفيليات ما بتقدرش تعيش لوحدها و **مضطره** تعيش على حساب العائل بتاعها و عشان كدا لازم تتنقل من عائل للتانى فى دورات حياه معقده ممكن تتضمن كمان عائل وسطانى.
* التريكوموناس
* التينيا
* **طفيليات مؤقته** (Temporary parasites):و دى طفيليات بتعيش فتره من حياتها معتمده على عائل و بقية حياتها معتمده على نفسها
* فاشيولا (الدوده الكبديه)
* شيستوسوما (الدوده المسببه للبيلهارسيا)
* الاسكاريس
* **طفيليات باختيارها** (Facultative parasites) : و دى طفيليات بتعيش حره فى الغالب و ممكن تصيب العائل بمحض الصدفه.
* فطر الكانديدا (اللى بسيبب القدم الرياضى ، التهابات المهبل)

## انواع العائل

العائل او المضيف اللى بيتصاب بالطفيل ممكن يتقسم لنوعين اساسيين:

1. عائل متحدد (Definitive host): اللى بيشيل الطور البالغ (الجنسى) بتاع الطفيل.
2. عائل وسطانى (Intermediate host): و دا اللى بيشيل الطور اللى لسه ما بلغش (المش-جنسى) بتاع الطفيل. زى دبانة التسيتسى اللى بتشيل طفيل التيربانوسوما و بتسبب مرض النوم فى الانسان.من الامثله التانيه بتاعة العائل الوسيط هى قواقع المايه الحلوه اللى بتشيل طفيل البيلهارسيا فى طوره المش-جنسى (السيركاريا).

## لينكات برانيه

* باراسيتولوجيا – صور وتسجيلات صوتيه و مرئيه على ويكيميديا كومونز
* باراسيتولوجيا على موقع كيورا - Quora
* باراسيتولوجيا معرف مخطط فريبيس للمعارف الحره
* باراسيتولوجيا معرف جران منشورات الموسوعه الكتالانيه
* باراسيتولوجيا معرف المكتبه الوطنيه الفرنسيه (BnF)
* باراسيتولوجيا معرف قاعده بيانات الضبط الوطنيه التشيكيه
* باراسيتولوجيا معرف مايكروسوفت اكاديمك
* باراسيتولوجيا معرف مكتبه الكونجرس (LCAuth)
* باراسيتولوجيا معرف ملف استنادى متكامل

## مصادر

 نسخة محفوظة 2010-09-23 على موقع واي باك مشين.
لم يتم العثور على روابط لمواقع التواصل الاجتماعي.

 **باراسيتولوجيا** فى المشاريع الشقيقه

---

* صور و ملفات صوتيه من كومنز